Държавен вестник, бр. 16, 2013 г., стр. 59

БРОЙ  16	
Д Ъ Р Ж А В Е Н  В Е С Т Н И К 	
СТР.  59  
2. „арборициди“ са химически препарати 
за унищожаване на нежелана дървесна и 
храстова растителност; 
3. „ареал“ е територията, в която определен 
вид или друг таксон (подвид, род, семейство) 
съществува трайно чрез своите популации;
4. „биологично разнообразие“ е многообра-
зието на всички живи организми във всички 
форми на тяхната естествена организация, 
техните съобщества и местообитания, на еко-
системите и процесите, които протичат в тях;
5. „биомаса“ е биологично разграждащи се 
продукти или части от продукти, отпадъци и 
остатъци от биологичен произход от горските 
територии и свързаните с тях промишлености; 
6. „брегови земи“ са земите в непосред-
ствена близост до хидрографската система, 
заключени между водното течение и скло-
новите земи;
7. „бързорастящи дървесни видове“ са 
видове със сравнително бърз растеж в млада 
възраст – хибридни тополи, върби, бяла ака-
ция, ясени, черен орех, платани, черна елша, 
полски бряст и др.;
8. „вегетационен период“ е период в раз-
витието на растението, по време на който в 
него протичат процеси на растеж;
9. „ветроустойчиви видове за създаване 
на полезащитни горски пояси“ са видове с 
дълбока коренова система и с устойчиви на 
огъване стъбла;
10. „видове с висока устойчивост на по-
жар“ са дървесни видове с по-дебела и груба 
кора – дъбове, върби, елши, ясени, явори, 
конски кестен, липи, платани, обикновена 
круша, киселица, корков дъб, гледичия, кедри, 
аризонски кипарис и др.;
11. „възобновяване“ е процес на естествено 
и/или изкуствено възстановяване на дървесна 
и храстова растителност;
12. „генетичен тип почва“ е почва с еднаква 
характеристика на профила, формираща се 
при сходен комплекс от условия на почво-
образуване; 
13. „главни видове“ са дървесни видове, 
които за конкретни условия на месторастене 
имат най-важно значение за постигане на 
целите и функциите на насажденията от сто-
панска и екологична гледна точка; 
14. „горна граница на гората“ е обезлесе-
на от природни и антропогенни въздействия 
или с наличието на единични и групи дър-
вета лесопригодна горска територия, която е 
разположена във високопланинската зона на 
планините над периферията на гората; 
15. „горски генетични ресурси“ са материа-
ли от дървесни и храстови видове, съдържащи 
функционални единици на наследственост с 
реална или потенциална стойност;
16. „голина“ е незалесена горска площ, 
подлежаща на залесяване;
17. „горски територии“ са териториите по 
смисъла на Закона за горите;
18. „групов строеж“ е разпределение на 
дърветата в насаждението в групи;
19. „гъстота“ е броят на посадните/посев-
ните места, фиданките или на дърветата на 
единица площ;
20. „двуетажни насаждения“ са насажде-
ния, смесени по дървесен състав, съставени 
от видове с противоположни изисквания 
към светлината, при които светлолюбивите 
формират I дървесен етаж, а сенкоиздръж-
ливите – II дървесен етаж; минималната 
пълнота на всеки етаж поотделно е над 0,3, 
а разликата във възрастта им е не по-голяма 
от два класа на възраст;
21. „дълговечни видове за създаване на по-
лезащитни горски пояси“ са: цер, червен дъб, 
благун, обикновен дъб, космат дъб, обикновен 
ясен, полски ясен, обикновен орех, атласки и 
ливански кедър, източен платан, полски клен, 
сребролистна липа, брекиня, дива круша и 
черница;
22. „ерозия“ е процес на рушене на земната 
повърхност, пренасяне и отлагане на отделе-
ните материали от водни потоци; 
23. „залесителен обект“ е подотдел или част 
от него, съвкупност от няколко подотдели 
или части от тях, както и площи, които не са 
инвентаризирани по реда на Закона за горите; 
24. „зрели гори“ са гори, които са достиг­
нали възрастта за изсичане (турнус на сеч) 
съобразно възприетите цели;
25. „изредени гори“ са гори с пълнота 
0,1 – 0,3 и склопеност 0,1 до 0,6;
26. „интродуцирани видове“ са чуждо-
земни дървесни и храстови видове, които са 
въведени както извън, така и в границите на 
естественото им разпространение, където не 
са се срещали в естествено състояние;
27. „индикаторна растителност“ е расти-
телност, чието разпространение е свързано с 
определени условия на месторастене и служи 
като показател при определяне на горските 
месторастения;
28. „интензивни култури“ са горски култу-
ри от бързорастящи и високопроизводителни 
видове (тополи, върби, платани, бяла акация, 
зелена дугласка и др.), които се стопанисват 
за ускорено производство на дървесина или 
други горски продукти при малък турнус; 
29. „коренова шийка“ е мястото на прехо-
да между подземната и надземната част на 
растението;
30. „контейнерни фиданки“ са фиданки, 
произведени в специални съдове (пликове, 
саксии и др.);
31. „лек механичен състав“ има почва, в 
която съдържанието на физична глина е не 
по-голямо от 20 %;